Fil-vaganzi tas-sajf jiena u ħija kellna nqattgħu ġurnata għand in-nanna. Dakinhar fetlilna nitilgħu fil-kamra tal-bejt fejn in-nanna terfa' l-affarijiet li ma tkunx għadha qed tuża. Il-kurżità għelbitni u ftaħt wiehed mill-armarji. Rajt bosta affarijiet antiki fosthom arloġġ qadim u tapit aħmar bi strixxi bojod. Hekk kif kont se nagħlaq l-armarju, bdejt nara t-tapit jiċċaqlaq waħdu. Ħsibtni qed noħlom. Iżda t-tapit ħareġ minn ġol-armarju jdur u jiżfen. Jien u ħija ma flaħniex ngħidu kelma. F'ħin minnhom smajna leħen ikellimna, iżda magħna ma kien hemm ħadd ħlief jien u ħija. Wara ndunajna li t-tapit kien qed jitkellem. Beda jistedinna biex immorru dawra miegħu. Aħna bqajna nħarsu lejn xulxin b'ħalqna miftuħ. Dan it-tapit kien maġiku! Jien kont pront, mort niftaħ il-bieb tal-bejt, tlajt fuq it-tapit u ġbidt lil ħija miegħi. Bdejna ntiru fl-għoli, tant hu hekk illi n-nies, id-djar u t-toroq dehru daqs in-nemel. It-tapit għaddiena minn ġos-sħab u minn ħdejn l-għasafar. Tirna 'l fuq mill-baħar u rajt il-vulkan Etna. F'daqqa waħda, t-tapit beda jtir b'mod iktar veloċi u beda għaddej minn ġol-foresta. Jien u ħija għalaqna għajnejna sakemm it-tapit waqaf ħesrem. Sibna ruħna f'foresta mimlija fjuri u għasafar. Xi ġmiel! Wara ftit minuti bdejt nisma' ilħna ta' nies. "Min hemm?", għajjat. Ħadd ma deher. Indur u nara lill-fjuri qed jirraġunaw bejniethom... u s-siġar ukoll! Kif jista' jkun? Il-biċċa hi li konna qed nifhmu kollox! Dawn kienu mbeżża' minn dragun perikoluż li kien joqgħod f'kastell antik f'tarf il-foresta. Dan id-dragun kien jiġi ħin bla waqt u kien jaħraq biċċiet mill-foresta. L-annimali kollha kienu denbhom taħt l-art għax xi darba l-monstru se jeqridhom. It-tapit ħa lili u lil ħija ħdejn l-annimali. Għall-ewwel ħasbuna għedewwa tagħhom iżda t-tapit mar jibdlilhom fehmithom. Ħija beda jibża' u ried jitlaq lura iżda jien, ta' prużuntiż li jien, ridt niqaflu. Jien mort nistaqsihom xi jħobb jiekol u qaluli li jħobb jiekol iċ-ċriev. Ġieni ħsieb f'moħħi u ftakart x'kont tgħallimt mill-iskawts. Ftakart kif għandi nagħmel is-sulfat. F'daqqa waħda rajt ċerva bi qruna mqabbda ġos-siġar. Miskina, kienet bla ħajja u għedtilhom biex naqsmu dik iċ-cerva min-nofs. Jien, flimkien ma' ħija, ġbarna l-fdalijiet li sibna fil-foresta u ffurmajna s-sulfat. Imlejna ċ-ċerva bis-sulfat u ħitna ċ-ċerva biex ngħalquha. Din iċ-ċerva mejta kaxkarniha ħdejn il-kastell l-antik u morna nistaħbew wara s-siġra. Xi nofs siegħa wara d-dragun ħareġ. Malli ra ċ-ċerva mal-art, qabadha u kielha f'nifs wieħed. Minnufih qabdu għatx kbir u mar jiġri lejn ix-xmara. Tant xorob li d-dragun infaqqa' u miet. L-annimali u l-pjanti tal-foresta tgħidx kemm ferħu bija u b'ħija. Sirna l-eroj tal-foresta. Għalhekk kien wasal il-ħin biex nerġgħu lura lejn d-dar. Kienet avventura fantastika li żgur mhux ser ninsa. Tgħid kienet ħolma jew realta'?
It-Tapit Maġiku – Steve Balzan 7A